Publication: Magyar Közlöny
Issue: MK-1998-96 (Year: 1998, Number: 96)
Era: 1990-2004
Section: 2. számú melléklet a 16/1998. (X. 28.) HM—EüM együttes rendelethez
Paragraph Index: 1092

c) Mérsékelt fokú, funkciózavart nem okozó, egyéb láb deformitásokkal nem járó lúdtalp esetén a jelölt alkalmasnak ítélhető. Ha már a sarok valgus helyzetbe került, az előláb pronatioba, a láb plantár-flexioja csökkent, akkor alkalmatlanságot kell megállapítani. Súlyosnak tekintendő a lúdtalp, ha az lábízületi merevséggel, a lábtőcsontok arthrosisával társul. Lábízületi arthrosis, talocalcanealis és calcaneonavicularis synostosis, M. Köhler esetén a jelölt alkalmatlan. Mérsékelt fokú hallux valgus, digitus malleus, digitus varus teljes funkcióval, panasz-, tünetmentes esetben alkalmas megállapítás tehető, amennyiben ezek a láb egyéb deformitásaival nem járnak. Egyébként a jelölt alkalmatlan. A II—IX. rovatúak egyénileg bírálandók el. Súlyosnak tekintjük az itt felsorolt elváltozásokat amennyiben ezek kifejezett deformitással járnak, lábtőízületi merevséget okoznak, lábtőcsontok arthrosisával társulnak. Sorszám A betegségek és fizikai fogyatékosságok megnevezése I. II. III. IV. V. VI. VII. VIII. IX. A B C 67. Gerinc betegségei, deformitásai

Source: https://magyarkozlony.hu/hivatalos-lapok/9503d048cc42402a0744b7c2c3d08fa4dbe72820/dokumentumok/05562ee69de6f779ef6ae250498a1fbd6ec7b5f4/letoltes